# Digiarenduse kaasamõtleja kontroll-leht

## Eesmärk

Toetada hindamise protsessi, et kõik olulised idee hindamise aspektid saaksid läbi vaadatud.

## Kontroll-leht

Mõtle läbi kriteeriumid, mille koondtulemusel annad järgmise hinnangu:

* **JAH** (arendusidee võetakse arendusportfelli)
* **JAH, KUI** (juhtrühm seab arendusele konkreetsed tingimused, mis tuleb ära täita selleks, et töö portfelli võetaks)
* **EI** (arendus jääb portfellist välja)

Hinnang võib erinevates arenguetappides muutuda, näiteks kaob poliitiline tahe, ärianalüüsi tulemusel pole arendus teostatav vmt.

|  | Kriteerium | Abiküsimused |
| --- | --- | --- |
| 1 | Tulemus ja mõjuhinnang | Mis probleemi arendusalgatusega lahendatakse? Mis on põhitulemus (väärtus)? Mis arendusalgatuse elluviimisel muutub?Milline on arendusalgatuse elluviimise mõju, kas seda on hinnatud? Millised on arendusalgatuse alternatiivid ehk erinevad võimalused sama probleemi lahendada? |
| 2 | Prioriteetsus ja vastavus valdkonna arengusuundadele | Milline on arendusalgatuse prioriteet (nt kohustus tuleneb õigusloomest, vana süsteem kukub kokku, poliitiline prioriteet, VVTP vmt)?Millise valitsemisala strateegilise eesmärgi saavutamisse arendusalgatus panustab ja kuidas? |
| 3 | Õigusloome | Kas ja kui, siis millist õigusloome muudatust arendusalgatus vajab? |
| 4 | Teenuspõhine juhtimine  | Millise teenuse või poliitikavaldkonna arendusalgatus see on?Kas on olemas arendusalgatuse teenuse juht?Milliseid mõõdikuid/indikaatoreid arendusalgatus mõjutab (nt paraneb teenuse osutamise kiirus vmt)? |
| 5 | Eelarve ja rahastusallikas | Milline on arendusalgatuse eeldatav maksumus ja eeldatav rahastusallikas? |
| 6 | Siht- ja huvirühmad | Millised on seotud osapooled, keda arendusalgatus mõjutab ja kes võivad olla huvitatud (nt haiglad, TTOd vmt)? |
| 7 | Riskid | Millised on peamised arendusalgatusega seotud riskid, mis võivad mõjutada arendusalgatuse elluviimise edukust või tekitada takistusi? |
|  | Anna oma hinnang meetodil**JAH****JAH, KUI****EI** | **JAH** – arendusalgatus on hästi kirjeldatud, tulemus on selge ja vastab prioriteetidele, rahastus on olemas ja õigusloome muudatused on asjakohased.**JAH, KUI** – arendusalgatus on kirjeldatud, kuid mingid osad on ebaselged (nt puudub rahastus, teenuse juht, õigusraamistik vajab muutmist vmt), kuid tegevus on oluline ja perspektiivis vajalik. Hinnang antakse tingimustega ja arendusportfelli jõudmiseks tuleb tingimused täita.**EI** – arendusalgatust on kirjeldatud, kuid see ei vasta valitsemisala prioriteetidele, puudub rahastus vmt ressurss, õigusraamistik ei toeta, kulu-tulu analüüs on ebaproportsionaalne jne. Hinnangu saamisel arendusalgatust arendusportfelli ei lisata. |

## Seotud dokumendid ja lisad

**Sotsiaalministeeriumi valitsemisala digiarenduse koordineerimise protsess**

## Dokumendi muutmise ülevaade

Allolev tabel täidetakse alates versioonist 2.

|  |  |
| --- | --- |
| Versioon | Muudatuse sisu |
|  |  |
|  |  |
|  |  |